Avengers: Doomsday

Avengers: Doomsday je pripravovaný americký akčný film z roku 2026, natočený na motívy komiksov od vydavateľstva Marvel Comics. Jedná sa o 39. film v MCU a je súčasťou 6. fázy Marvel Cinematic Universe a Mnohovesmírnej ságy.

V júli 2022 na Comic-Cone v San Diegu Marvel Studios oznámilo film Avengers: The Kang Dynasty. Avšak po skončení zmluvy s hercom Jonathanom Majorsom bol film označovaný ako Avengers 5. Na Comic-cone 2024 bolo oznámené premenovanie filmu na Avengers: Doomsday.

Režisérske povinnosti pripadli bratom Russoovcom, pričom v antagonistickej úlohe sa predstaví Robert Downey Jr.

 Produkcia 
Natáčanie filmu by malo prebiehať v Anglicku od marca až do augusta 2025, v Pinewood Studios.

 Obsadenie 
 Robert Downey Jr. ako Victor von Doom / Doctor Doom: 
Režisér Joe Russo opísal Dooma ako jednu z najkomplexnejších komiksových postáv. Robert Dowmey Jr. si predtým v rámci filmov od štúdia MCU zahral postavu Tonyho Starka / Iron Mana.
 Chris Hemsworth ako Thor:
Boh hromu a blesku, zakladajúci člen pôvodných Avengers a bývalý kráľ Asgardu. 
 Vanessa Kirby ako Sue Storm / Invisible Woman:
Členka Fantastickej štvorky, pôvodom z alternatívnej reality, ktorá dokáže vytvárať silové polia a zneviditeľniť sa. 
 Anthony Mackie ako Sam Wilson / Captain America:
Avenger a bývalý parazáchranár, ktorý bol vycvičený armádou vo vzdušnom boji pomocou špeciálne navrhnutých krídel. 
 Sebastian Stan ako James "Bucky" Barnes:
Vylepšený super-vojak, bývalý Zimný vojak s kybernetickou rukou a vodca New Avengers. 
 Letitia Wright ako Shuri / Black Panther:
Princezná z Wakandy, ktorá požitím magickej byliny získala nadľudské schopnosti a silu Black Panthera.
 Paul Rudd ako Scott Lang / Ant-Man:
Avenger a bývalý kriminálnik s oblekom, ktorý mu umožňuje zmenšiť alebo zväčšiť svoju veľkosť a zároveň zvýšiť silu. 
 Wyatt Russell ako John Walker / U.S. Agent:
Člen New Avengers, vylepšený supervojak a bývalý Captain America. 
 Tenoch Huerta ako Namor:
Mutant a kráľ Talocanu, starovekej Mayskej civilizácie ľudí žijúcich pod vodou. 
 Ebon Moss-Bachrach ako Benjamin Grimm / Thing:
Člen Fantastickej štvorky, pôvodom z alternatívnej reality, ktorého pokožka má vzhľad oranžovej skaly vďaka čomu má nadľudskú silu a odolnosť. 
 Simu Liu ako Shang-Chi:
Majster bojových umení, ktorý používa mystickú zbraň - 10 prsteňov, ktoré mu dodávajú špeciálne schopnosti. 
 Florence Pugh ako Yelena Belova:
Členka New Avengers a sestra Natashy Romanovovej / Black Widow, ktorá bola vycvičená v Červenej Izbe ako Čierna Vdova. 
 Kelsey Grammer ako Hank McCoy / Beast:
Mutant a člen X-Menov, pôvodom z alternatívnej reality, ktorý má zvierací vzhľad - modrú srsť, nadľudskú silu, špicaté uši a zuby. 
 Lewis Pullman ako Bob Reynolds / Sentry:
Člen New Avengers a vylepšený mladý muž so superschopnosťami, ktorý má byť novým superčlovekom mocnejším než všetci Avengers. 
 Danny Ramirez ako Joaquim Torres / Falcon:
Avenger a bývalý poručík amerického letectva, ktorý  sa po Samovi Wilsonovi stal novým Falconom. 
 Joseph Quinn ako Johnny Storm / Human Torch:
Člen Fantastickej štvorky, pôvodom z alternatívnej reality a brat Sue Stormovej, ktorý má schopnosť ovládať oheň a lietať. 
 David Harbour ako Alexei Shostkaov / Red Guardian:
Člen New Avengers, vylepšený super-vojak, pôvodom z ruska ktorý, má byť ruskou verziou Captaina Americu a adoptívny otec Yeleny Belovej.
 Winston Duke ako M'Baku:
Vládca Wakandského horského kmeňa Jabariov. 
 Hannah John-Kamen ako Ava Starr / Ghost:
Členka New Avengers, ktorá má schopnosť molekulárnej nestability, vďaka čomu dokáže prechádzať cez objekty. 
 Tom Hiddleston ako Loki:
Boh klamstva a faloše a Thorov adoptívny brat, ktorý sa stal strážcom a ochrancom mnohovesmíru. 
 Patrick Stewart ako Charles Xavier / Profesor X:
Mutant a základateľ X-Menov, pôvodom z alternatívnej reality, ktorý má telepatické schopnosti. 
 Ian McKellen ako Erik Lensherr / Magneto:
Mutant a nepriateľ X-Menov, pôvodom z alternatívnej reality, ktorý má schopnosť ovládať kovy, železné predmety a magnetické polia. 
 Allan Cumming ako Kurt Wagner / Nightcrawler:
Mutant pôvodom z alternatívnej reality, s modrou pokožkou a démonickým vzhľadom, ktorý sa dokáže teleportovať. 
 Rebecca Romijnová ako Raven Darkhölme / Mystique:
Mutantka, pôvodom z alternatívnej reality, s modoru pokožkou, ktorá dokáže premieňať svoj vzhľad. 
 James Marsden ako Scott Summers / Cyclops:
Mutant a vodca X-Menov, pôvodom z alternatívnej reality, ktorý dokáže z oči vystreľovať energeticé lúče pomocou, špeciálne navrhnutého okuláru. 
 Channing Tatum ako Remy Lebeau / Gambit:
Mutant, pôvodom z alternatívnej reality, ktorý dokáže ovládať a tvoriť kinetickú energiu priamo zo svojho tela a následne ju nechať explodovať pomocou hracích kariet. 
 Pedro Pascal ako Reed Richards / Mister Fantastic:
Vodca a základateľ Fantastickej štvorky, pôvodom z alternatívnej reality, ktorý dokáže naťahovať časti svojho tela a je vysoko inteligentný vedec. 
 Chris Evans ako Steve Rogers / Captain America:
Pôvodný Captain America, ktorý predal svoju hrdinskú hodnosť Samovi Wilsonovi a vrátil sa v čase aby prežil pokojný život v ústraní s Peggy Carterovou.
 Benedict Cumberbatch ako Stephen Strange / Doctor Strange:
Bývalý neurochirurg, ktorý sa stal majstrom mystických umení a mocným čarodejníkom.

V ďalších úlohách sa objavia Mabel Cadena ako Namora a Alex Livinalli ako Attuma. India Rose Hemsworth sa objaví ako Love a zatiaľ nešpecifikovaný detský herec stvárni Franklina Richardsa.

 Premiéra 
Premiéra filmu Avengers: Doomsday bola pôvodne naplánovaná na 1. mája 2026, ale bola presunutá na 18. decembra 2026 z dôvodu dlhšej produkcie. V slovenských kinách bude mať premiéru tiež 18. decembra 2026.

 Pokračovanie 
Pokračovanie s názvom  Avengers: Secret Wars je naplánované na 17. decembra 2027. Scenár k nemu tiež píšu Waldron a McFeely, a réžie sa chopia bratia Russoovci. Film kompletne uzavrie Multiverse Ságu a bude záverečným filmom 6. fáze MCU.

 Referencie 

 Externé odkazy 



 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy podľa názvu
Kategória:Filmy z 2026